IL-MALTI Il-jum fetaħ bl-aħrax Bix-xita w il-bard W hekk baqa' l-jum kollu Sal-lejla fit-tard. Mixruf wara t-tieqa Għaddejt bosta ħin, Nitpaxxa bil-gliegel Ferrieħa ġejjin. Stħajjilthom dal-gliegel Għaddejja mgħaġġlin Il-ħajja tal-bniedem Mifxula kull ħin. Imsejken il-bniedem Li jsib dat-taħwid U jfittex il-bnazzi Ma jmurx għand is-Sid. Il-lejl daħal kmieni Kulħadd għal friex tar Lil Alla jgħid ''Grazzi' Li l-jum fittex mar. Tassew rajtu kiefer Tassew irrabjajt X'ħin rajtni f'kamarti Imsakkar hemm bqajt. Iserpu w jinġemgħu Jinfirdu w jogħlew Ibaqbqu w ikaxkru B'li sabu stagħnew. Mifxula b'xi saram Imħawwda b'xi serħ 'l hawn ġejja 'l hemm sejra Għaliha m'hemmx ferħ. Ix-xita mbagħad żdiedet Bdiet tfaqqa' mal-ħġieġ Il-ġmiel tan-natura Inbidel fi ħmieġ. Mhux hekk forsi l-bniedem F'dil-ħajja bla sliem Jittama f'min ħalqu Għall-paċi 'l quddiem.